Παιδαγωγικό Τμήμα Δημοτικής Εκπαίδευσης

Διεθνές Συνέδριο με τίτλο: «Ο Χρόνος στο Θέατρο: Θεατρική Μνήμη ενός Άχρονου Παρόντος»
2019-05-23 09:00 - 2019-05-25 21:00 (Europe/Helsinki) | ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΑΘΗΝΑΙΩΝ(Ακαδημίας 50, ΑΙΘ. Αντ. Τρίτση) και ΜΑΡΑΣΛΕΙΟ ΔΙΔΑΣΚΑΛΕΙΟ ( ΜΑΡΑΣΛΗ 4), Ακαδημίας 50 και Μαρασλή 4, ΑΘΗΝΑ, Greece
ΔΙΕΘΝΕΣ ΣΥΝΕΔΡΙΟ – ΠΤΔΕ-ΕΚΠΑ – Ο Χρόνος στο Θέατρο. Θεατρική Μνήμη ενός Άχρονου Παρόντος

Σας προσκαλούμε στο Διεθνές Συνέδριο με τίτλο: «Ο Χρόνος στο Θέατρο: Θεατρική Μνήμη ενός Άχρονου Παρόντος», που διοργανώνει το Πρόγραμμα Μεταπτυχιακών Σπουδών: Θέατρο και Εκπαίδευση, του Παιδαγωγικού Τμήματος Δημοτικής Εκπαίδευσης του Πανεπιστημίου Αθηνών.

Το Συνέδριο θα διεξαχθεί στις 23-25 Μαΐου στην Αθήνα (Πνευματικό Κέντρο Δήμου Αθηναίων, αίθουσα «Αντώνης Τρίτσης», Ακαδημίας 50 και Μαράσλειο Διδασκαλείο, Μαρασλή 4), σύμφωνα με το συνημμένο Πρόγραμμα.
Στις εργασίες του Συνεδρίου θα μετάσχουν περί τους πενήντα επιστήμονες, καθηγητές και μέλη ΔΕΠ ελληνικών και ξένων ΑΕΙ, ειδικοί ερευνητές, θεατροπαιδαγωγοί, διδάκτορες και καλλιτέχνες του θεάτρου, οι οποίοι θα προσεγγίσουν το θέμα από την πλευρά των προσωπικών τους εμπειριών και επιστημονικών ενδιαφερόντων.
Ο Πρόεδρος της Οργανωτικής Επιτροπής
Σίμος Παπαδόπουλος
Επίκουρος Καθηγητής, ΠΤΔΕ, ΔΠΘ

17ο Πανελλήνιο συνέδριο ψυχολογικής έρευνας
2019-05-15 08:00 - 2019-05-19 20:00 | Ramada Plaza Thraki Hotel, 4ο χλμ Αλεξανδρούπολης - Θεσσαλονίκης, Αλεξανδρούπολη, 68100, Greece
17ο Πανελλήνιο συνέδριο ψυχολογικής έρευνας
http://www. elpse2019.gr/

ΔΕΙΤΕ ΑΝΑΛΥΤΙΚΑ ΤΟ ΠΡΟΓΡΑΜΜΑ ΤΟΥ ΣΥΝΕΔΡΙΟΥ ΕΔΩ

Οι ηλεκτρονικές εγγραφές συνεχίζονται μέχρι την Παρασκευή 10/5/2019 !!!

ΠΛΗΡΟΦΟΡΙΕΣ ΠΑΡΟΥΣΙΑΣΕΩΝ
Όλες οι πληροφορίες σχετικά με τις
παρουσιάσεις και τις προδιαγραφές των
poster, είναι αναρτημένες στο site του
Συνεδρίου www.elpse2019.gr

ΕΓΓΡΑΦΕΣ

ΜΕΛΗ ΕΛΨΕ
130€

ΜΗ ΜΕΛΗ ΕΛΨΕ
150€

ΕΚΠΑΙΔΕΥΤΙΚΟΙ Α΄/ΘΜΙΑΣ & Β’/ΘΜΙΑΣ & ΦΟΙΤΗΤΕΣ(Μεταπτυχιακοί, υποψήφιοι διδάκτορες)
60€

ΦΟΙΤΗΤΕΣ (προπτυχιακοί)
30€

Για την Ηλετρονική σας Εγγραφή πατήστε εδώ

ΕΚΔΗΛΩΣΕΙΣ ΣΥΝΕΔΡΙΟΥ
Τελετή έναρξης
Πέμπτη 16 Μαΐου // 19:30 – 21:30
Αίθουσα Δημόκριτος 1

Δεξίωση υποδοχής
Πέμπτη 16 Μαΐου // 21:30
Foyer «Aπόλλων», Ramada Plaza Thraki

BBQ Pool Party
Σάββατο 18 Μαΐου 2019// 21:00

1η συλλογική έκθεση φωτογραφίας του Μεταπτυχιακού Προγράμματος Σπουδών "«Καινοτόμες Παιδαγωγικές Προσεγγίσεις σε Πολυπολιτισμικά Εκπαιδευτικά Προγράμματα», με θέμα «Συναισθήματα και αισθήσεις. Η πόλη μέσα από τα μάτια μας»
2019-04-12 18:00 - 21:00 | Φουαγιέ Παλαιό κτήριο Σχολής Επιστημών Αγωγής, ΑΛΕΞΑΝΔΡΟΥΠΟΛΗ, 0, ΑΛΕΞΑΝΔΡΟΥΠΟΛΗ ΕΒΡΟΥ, ΕΒΡΟΥ, 68100
ΠΡΟΣΚΛΗΣΗ

HΜΕΡΙΔΑ «Η ΕΚΠΑΙΔΕΥΣΗ ΣΤΑ ΜΑΘΗΜΑΤΙΚΑ ΚΑΙ ΤΙΣ ΦΥΣΙΚΕΣ ΕΠΙΣΤΗΜΕΣ: ΖΗΤΗΜΑΤΑ ΜΑΘΗΣΗΣ ΚΑΙ ΔΙΔΑΣΚΑΛΙΑΣ»
2019-03-02 09:30 - 18:00 | Αμφιθέατρο Καραθεοδωρή, Ν. Χηλή, ΑΛΕΞΑΝΔΡΟΥΠΟΛΗ ΕΒΡΟΥ, ΕΒΡΟΥ, 68100, Greece
ΠΡΟΣΚΛΗΣΗ ΚΑΙ ΠΡΟΓΡΑΜΜΑ ΗΜΕΡΙΔΑΣ ΠΜΣ ΕΠΙΣΤΗΜΕΣ ΤΗΣ ΑΓΩΓΗΣ_ΕΚΠΑΙΔΕΥΣΗ ΣΤΑ ΜΑΘΗΜΑΤΙΚΑ ΚΑΙ ΤΙΣ ΦΥΣΙΚΕΣ ΕΠΙΣΤΗΜΕΣ

Εκδηλώσεις στα πλαίσια της Παγκόσμιας Εβδομάδας Διαστήματος
2018-10-02 11:00 - 2018-10-11 22:00
Ο Σύλλογος Ερασιτεχνικής Αστρονομίας Θράκης σε συνεργασία με το Ιστορικό Μουσείο Αλεξανδρούπολης διοργανώνουν πλήθος εκδηλώσεων στα πλαίσια της Παγκόσμιας Εβδομάδας Διαστήματος.

“4η Έκθεση Αστρονομίας και Αστρονομικής Φωτογραφίας”

Ο Σύλλογος Ερασιτεχνικής Αστρονομίας Θράκης σε συνεργασία με το Ιστορικό Μουσείο Αλεξανδρούποληςδιοργανώνουν την 4η Έκθεση Αστρονομίας και Αστρονομικής Φωτογραφίας στον χώρο του Ιστορικού Μουσείου από τις 2 μέχρι τις 11 Οκτωβρίου 2018.
Γνωρίστε το σύμπαν μέσα από ένα ταξίδι στο κοσμικό περιβάλλον των πλανητών, των νεφελωμάτων και των άστρων μέσα από φωτογραφίες των μελών του Συλλόγου Ερασιτεχνικής Αστρονομίας Θράκης. Επίσης στον χώρο θα υπάρχουν και άλλα εκθέματα τα οποία έχουν σχέση με τις αστρονομικές ανακαλύψεις του έτους που πέρασε.

Η έκθεση αποτελεί επίσημη εκδήλωση της Παγκόσμιας Εβδομάδας Διαστήματος, θεσμοθετημένη από τον ΟΗΕ, η οποία λαμβάνει χώρα κάθε χρόνο από τις 4 μέχρι τις 10 Οκτωβρίου.
http://www.worldspaceweek.org/events/event-details/?eventID=19157

Από το 1999, χρονιά θεσμοθέτησης της Παγκόσμιας Εβδομάδας Διαστήματος από τον ΟΗΕ, η ΠΔΕ έχει αναδειχθεί ως η κορυφαία παγκόσμια δημόσια δραστηριότητα σχετική με το Διάστημα. Σκοπός της, η ανάδειξη της σημαντικότητας της Διαστημικής Εξερεύνησης, και των επιτευγμάτων που κέρδισε ο άνθρωπος από το εγχείρημα αυτό.

Η Ολομέλεια του ΟΗΕ έχει ορίσει την περίοδο 4 με 10 Οκτωβρίου κάθε χρόνο, ως μια εβδομάδα ανάδειξης της συμβολής της διαστημικής επιστήμης και τεχνολογίας στην καλυτέρευση της ανθρωπότητας.

Ώρες Λειτουργίας Έκθεσης:
Τρίτη– Τετάρτη – Πέμπτη – Παρασκευή – Σάββατο: 11:00 – 14:00
Την Δευτέρα και την Κυριακή η έκθεση δεν θα λειτουργεί.

Ομιλία του δρ. Κοσμά Γαζέα με τίτλο
“Οι Διαστημικοί Σταθμοί ενώνουν τον κόσμο”

Ο Σύλλογος Ερασιτεχνικής Αστρονομίας Θράκης σε συνεργασία με το Ιστορικό Μουσείο Αλεξανδρούποληςδιοργανώνει ομιλία ανοιχτή στο κοινό με θέμα “Οι Διαστημικοί Σταθμοί ενώνουν τον κόσμο” με ομιλητή τον Δρ. Κοσμά Γαζέα το Σάββατο 6 Οκτωβρίου 2018 στις 20:00 στο Ιστορικό Μουσείο Αλεξανδρούπολης.

Ο Δρ. Κοσμάς Γαζέας είναι λέκτορας του Τμήματος Φυσικής του Εθνικού και Καποδιστριακού Πανεπιστημίου Αθηνών, απόφοιτος του τμήματος Φυσικής του Αριστοτελείου Πανεπιστημίου Θεσσαλονίκης. Πήρε το μεταπτυχιακό και διδακτορικό του δίπλωμα στην Παρατηρησιακή Αστροφυσική του Εθνικού και Καποδιστριακού Πανεπιστημίου Αθηνών. Είναι μέλος της Διεθνούς Αστρονομικής Ένωσης (International Astronomical Union-IAU) και της Ελληνικής Αστρονομικής Εταιρείας (ΕΛΑΣΕΤ).
Η μετα-διδακτορική του έρευνα πραγματοποιήθηκε στο Harvard-Smithsonian Center for Astrophysics (CfA) στις ΗΠΑ, όπου εργάστηκε με εικόνες του διαστημικού τηλεσκοπίου Hubble (NASA). Στη συνέχεια εργάστηκε στον Ευρωπαϊκό Οργανισμό Διαστήματος (European Space Agency – ESA) στην Ολλανδία, με κατεύθυνση τη διαστημική οπτική και τεχνολογία.

Η ομιλία πραγματοποιείται στα πλαίσια της Παγκόσμιας Εβδομάδας Διαστήματος, θεσμοθετημένη από τον ΟΗΕ από τις 4 μέχρι τις 10 Οκτωβρίου κάθε χρόνο. Φετινή θεματολογία της Παγκόσμιας Εβδομάδας Διαστήματος είναι «Το Διάστημα ενώνει τον κόσμο».

H ομιλία πραγματοποιείται με την ευγενική χορηγία της AEGEAN.

Πληροφορίες: 6949416538 info@astrothraki.gr
Επίσημη εκδήλωση Παγκόσμιας Εβδομάδας Αστρονομίας:
http://www.worldspaceweek.org/events/event-details/?eventID=19536

Παρουσίαση διδακτορικής διατριβής «Πολυπολιτισμικότητα και σχολική τάξη: Ρατσιστικός εκφοβισμός/ θυματοποίηση στη δευτεροβάθμια εκπαίδευση»
2018-07-13 09:00
Την Παρασκευή 13 Ιουλίου 2018 και ώρα 9.15 στην αίθουσα Τηλεδιασκέψεων της Σχολής Επιστημών της Αγωγής του Δ.Π.Θ. θα πραγματοποιηθεί δημόσια παρουσίαση της διδακτορικής διατριβής της υποψήφιας διδάκτορος του Παιδαγωγικού Τμήματος Δημοτικής Εκπαίδευσης κ. Βασιλικής Παπαντή με θέμα «Πολυπολιτισμικότητα και σχολική τάξη: Ρατσιστικός εκφοβισμός/ θυματοποίηση στη δευτεροβάθμια εκπαίδευση»

1η ημερίδα υποψηφίων διδακτόρων
2018-06-27 09:00 - 15:30
ΠΡΟΣΚΛΗΣΗ ΣΤΗΝ 1η ΗΜΕΡΙΔΑΣ ΥΠΟΨ. ΔΙΔΑΚΤΟΡΩΝ (1)
ΠΡΟΓΡΑΜΜΑ 1ης ΗΜΕΡΙΔΑΣ ΥΠΟΨ. ΔΙΔΑΚΤΟΡΩΝ

Παρουσίαση του σχεδίου εργασίας «Εκπαιδευτικό ταξίδι : γνωριμία με το γαλλικό εκπαιδευτικό σύστημα - Γαλλικό Σχολείο Θεσ/νίκης»
2018-05-24 14:30 - 16:30
αφισα
ΠΡΟΣΚΛΗΣΗ
Σας προσκαλούμε στην παρουσίαση του Σχεδίου Εργασίας «Εκπαιδευτικό ταξίδι : γνωριμία με το γαλλικό εκπαιδευτικό σύστημα – Γαλλικό Σχολείο Θεσ/νίκης», που θα πραγματοποιηθεί την Πέμπτη 24 Μαϊου 2018, ώρα 14.30-16.30, στην αίθουσα 7 της Σχολής Επιστημών Αγωγής.
Με εκτίμηση
Οι φοιτητές Γαλλικής γλώσσας ειδικότητας ΙΙ ΠΤΔΕ και ΤΕΕΠΗ
Η διδάσκουσα Αικ. Μαυρομαρά-Λαζαρίδου ΕΕΠ γαλλικής γλώσσας ΔΠΘ

Διεθνής Ημέρα Μουσείων «Μουσεία και (δια)δίκτυα. Νέες προσεγγίσεις, νέο κοινό»
2018-05-18 20:00 - 22:00
Για τον φετινό εορτασμό της Διεθνούς Ημέρας Μουσείων, το Διεθνές Συμβούλιο Μουσείων (ICOM) έχει επιλέξει το θέμα «Μουσεία και (δια)δίκτυα. Νέες προσεγγίσεις, νέο κοινό». Τα Μουσεία κατέχουν σήμερα κομβικό ρόλο στις σχέσεις που δημιουργούνται μέσω του διαδικτύου, ενώ παράλληλα αποτελούν το επίκεντρο πολλών και διαφορετικών κοινωνικών δικτύων. Η συνεχής διεύρυνση του κοινού, που αποτελεί μόνιμο στόχο των μουσείων, απαιτεί στις μέρες μας ενισχυμένη διασύνδεση των μουσείων μεταξύ τους, με άλλους φορείς και με το κοινό. Επίσης απαιτούνται νέες προσεγγίσεις για τη διάδοση της μουσειακής εμπειρίας στα κοινωνικά δίκτυα (στην ψηφιακή ή στην αναλογική τους μορφή) (ICOM, 2018).
Το Ιστορικό Μουσείο Αλεξανδρούπολης συμμετέχει στον εορτασμό της Διεθνούς Ημέρας Μουσείων με ελεύθερη είσοδοστο μουσείο για όλους και με την ομιλία του καθηγητή του Δ.Π.Θ. κ. Γεράσιμου Κέκκερη την Παρασκευή 18 Μαΐου 2018 και ώρα 20:00. Η τεχνολογία και ιδιαίτερα οι εφαρμογές των υπολογιστών προσφέρουν νέες δυνατότητες στα μουσεία όσο αφορά την ψηφιακή διαχείριση των συλλογών τους, την ψηφιακή τεκμηρίωση των μουσειακών αντικειμένων, την ερμηνεία και παρουσίασή τους στο κοινό όσο και την ευρύτερη διασύνδεση του κοινού με αυτό. Οι Τεχνολογίες Πληροφορίας και Επικοινωνιών(ΤΠΕ) αποτελούν βασικό μέσο για την ικανοποίηση των αναγκών έρευνας, δημοσίων σχέσεων και ανάπτυξης εκπαιδευτικών προγραμμάτων του μουσείου. Η μουσειακή επικοινωνία, βασιζόμενη στο διαδίκτυο, προσφέρει νέες δυνατότητες προβολής των δραστηριοτήτων και προσέλκυσης επισκεπτών, δημιουργώντας με τον τρόπο αυτό ένα νέο τρόπο της, αυτόν του «εικονικού» μουσείου ή «κυβερνομουσείου». Στην ομιλία παρουσιάζεται ο τρόπος με τον οποίο οι ΤΠΕ επηρεάζουν τη λειτουργία των μουσείων αλλά και το πώς με την χρήση της νέας τεχνολογίας, η μάθηση για το μουσειακό κοινό μετατρέπεται σταδιακά σε κάτι καινούριο, αλλάζοντας τελείως τους παλαιότερους τρόπους προσέγγισης.

Λίγα λόγια για τον ομιλητή…
Ο Γεράσιμος Κέκκερης έχει πτυχίο Φυσικού Τμήματος (1977 – Αριστοτέλειο Πανεπιστήμιο Θεσσαλονίκης), Διδακτορικό από το Τμήμα Ηλεκτρολόγων Μηχανικών του Δημοκρίτειου Πανεπιστημίου Θράκης (1990) στη γνωστική περιοχή των Συστημάτων Αυτομάτου Ελέγχου και μεταπτυχιακή έρευνα στο Control Systems Center του Πανεπιστημίου UMIST, Manchester, Αγγλίας (1987). Επίκουρος Καθηγητής στο τμήμα Ηλεκτρολόγων Μηχανικών και Μηχανικών Υπολογιστών του ΔΠΘ μέχρι το 2000 με αντικείμενο πολυμεσικές εφαρμογές σε μουσεία. Σήμερα υπηρετεί ως καθηγητής στο Παιδαγωγικό Τμήμα Δημοτικής Εκπαίδευσης και παράλληλα διδάσκει στο Τμήμα Γλώσσας Φιλολογίας και Πολιτισμού Παρευξεινίων Χωρών του ΔΠΘ. Τα ερευνητικά του ενδιαφέροντα αναφέρονται στις Τεχνολογίες Πληροφορικής και Επικοινωνιών(ΤΠΕ) στην Εκπαίδευση, ασφαλή χρήση Διαδικτύου, εφαρμογές πολυμέσων στην Αισθητική Αγωγή, Εικονικά Περιβάλλοντα Μάθησης, από Απόσταση Εκπαίδευση, χρήση των ΤΠΕ από ευαίσθητες ομάδες γυναικών, Μουσεία και ΤΠΕ.
ΠΡΟΣΚΛΗΣΗ 18.05.2018
